**POROČILO O REDNEM INŠPEKCIJSKEM PREGLEDU NAPRAVE, KI POVZROČAJO INDUSTRIJSKE EMISIJE Z DNE 22. 11. 2024**

|  |
| --- |
| Zavezanec: Bio kmetija Rok Šiftar, Polana 2, 9000 Murska Sobota  |
| Naprava / lokacija:Farma intenzivne reje perutnine na naslovu Peskovci, 9203 Gornji Petrovci |
| Datum rednega pregleda: 5. 11. 2024 |
| Okoljevarstveno dovoljenje št. 35432-1/2022-2550-15 z dne 28.10.2022 ( v nadaljevanju OVD). |
| Usklajenost z OVD: * Naprava sestoji iz 4 hlevov za rejo piščancev - brojlerjev s spremljajočimi objekti, v letu 2023 in 2024 zavezanec ni presegal predpisane maksimalne kapacitete reje po OVD.
* Glede emisij snovi v zrak se v vseh hlevih izvaja umetno prezračevanje s podtlakom, zavezanec izvaja predpisane ukrepe za zmanjšanje emisij snovi v zrak. Inšpektorica je zavezancu izrekla opozorilo na zapisnik ob pregledu, da mora na ARSO oddati Oceno letnih emisij snovi v zrak za preteklo leto in Poročilo o izpustih in prenosih onesnaževal v skladu s predpisi o Evropskem registru izpustov in prenosov onesnaževal za preteklo leto, ki ju izdela pooblaščen izvajalec.
* Industrijske odpadne vode, ki nastanejo pri pranju hlevov kot pralne vode brez rabe kemikalij, se odvajajo preko zbirnih jaškov iz vsakega hleva v neprepustni podzemni zbiralnik, od koder jih zavezanec vozi na lastne kmetijske površine. V času, ko gnojenje ni dovoljeno, se gnoj skladišči pod nadstrešnico v pokritem betonskem objektu. Na dovozni cesti je vgrajen predpisan lovilnik olj.
* Glede na določbe OVD je zavezanec opravil predpisano meritev hrupa, ki jo dejavnost povzroča v okolju in ni ugotoviti preseganj predpisanih mejnih vrednosti.
* Odpadki na lokaciji praktično ne nastajajo, saj so krmila in nastilj v rinfuzi, poginule živali odvaža veterinarsko higienska služba NVO. Glede na navedeno zavezanec zaenkrat ne rabi izdelati Načrta gospodarjenja z odpadki oz. oddati letnega poročila o nastalih odpadkih na ARSO.
* Zavezanec ima v skladu z OVD izdelano Oceno možnosti za onesnaževanje tal in podzemne vode, ki jo je izdelal pooblaščen izvajalec in izvaja preventivne ukrepe po OVD.
* Zavezanec mora glede na določbe OVD enkrat na leto zagotoviti spremljanje skupnega dušika in skupnega fosforja, izločenih v gnoju, z uporabo masne bilance dušika in fosforja na podlagi zaužite krme. Inšpektorica je zavezancu izrekla opozorilo, da mora na ARSO oddati to evidenco iz 7.1.10. točke OVD.

  |
| Zaključki / naslednje aktivnosti:Kontrolni pregled po izrečenem opozorilu bo opravljen takoj po preteku ureditvenega roka, ki še ni potekel, izredni pregledi po potrebi.  |